[{"text_idx": "#000002", "text": "Mae Crynwyr yn bryderus am ormodedd a gwastraff yn ein cymdeithas. Rydym am sicrhau bod ein defnydd o adnoddau naturiol yn gynaliadwy. Rydyn ni\u2019n ceisio byw yn syml a dod o hyd i le ar gyfer y pethau sy\u2019n wirioneddol bwysig: y bobl o\u2019n cwmpas, y byd naturiol, a\u2019n profiad o lonyddwch. Mae nifer o Grynwyr yn weithgar iawn ym maes newid hinsawdd a chynhesu byd-eang."}, {"text_idx": "#000003", "text": "Yma, yng Nghymru, rydym yn aelodau o ymgyrch Climate.cymru sydd yn gweithio tuag at gyfarfod COP26 a thu hwnt, ac mae gan nifer o\u2019n cyfarfodydd rhanbarthol grwpiau sydd yn ymwneud a\u0302 materion amgylcheddol a chynaliadwyedd."}, {"text_idx": "#000004", "text": "Cawn ein harwain gan yr ysbryd i gydnabod undod yr holl greadigaeth. Yn hanesyddol mae Cyfeillion wedi tystio i sancteiddrwydd bywyd yn ei holl ffurfiau, fel y mynegwyd gan John Woolman yn 1772; \u201cThe produce of the earth is a gift from our gracious creator to the inhabitants, and to impoverish the earth now to support outward greatness appears to be an injury to the succeeding age.\u201d"}, {"text_idx": "#000005", "text": "Yn 2011, yn ein Cyfarfod Haf yng Nghaergaint, daeth Cyfeillion ynghyd i greu Ymrwymiad Caergaint, ymrwymiad corfforaethol cryf i fod yn gymuned gynaliadwy carbon isel."}, {"text_idx": "#000006", "text": "Yn rhyngwladol, down at ein gilydd yng Nghynhadledd Cyfeillion y Byd i herio economi\u0308au mwyaf pwerus y byd, fel yr eglurir yn Natganiad Kabarak sydd yn nodi ein gwrthwynebiad i bolisi\u0308au a yrrir gan \u2018drachwant yn hytrach nag angen\u2019."}, {"text_idx": "#000008", "text": "Fel unigolion, cawn ein cefnogi a\u2019n herio yn ein bywydau bob dydd gan \u2018Green Advices and Queries\u2018 y Crynwyr."}, {"text_idx": "#000011", "text": "Diolch i Iestyn Hughes am ganiatad i ddefnyddio nifer o\u2019r ffotograffau sy\u2019n ymddangos ar y wefan hon."}, {"text_idx": "#000013", "text": "Quakers in Wales (known officially as Meeting of Friends in Wales) is a registered charity in Wales and England (charity number: 1137955)"}, {"text_idx": "#000014", "text": "We thank Iestyn Hughes for his permission to use a number of his photographs on this website."}]